கேள்வி: ருக்மிணி லட்சுமிபதி - தொடக்க வாழ்க்கை, கல்வி, திருமணம் பற்றி தகவல் சொல்.
பதில்: ருக்மிணி சென்னையில் ஒரு விவசாயக் குடும்பத்தில் பிறந்தவர். இவரது தாத்தா ராஜா டி. ராம்ராவ் ஒரு நிலக்கிழார். சென்னை பெண்கள் கிருத்துவக் கல்லூரியில் இவர் பி.ஏ பட்டம் பெற்றார். இவரின் கணவர் டாக்டர். அசண்ட லட்சுமிபதி.
கேள்வி: ருக்மிணி லட்சுமிபதி - சமூக-அரசியல் பணிகள் பற்றி விளக்கவும்.
பதில்: ருக்மிணி 1923ல் காங்கிரசில் சேர்ந்தார். 1926ல் பாரிஸ் நடந்த சர்வதேச பெண்கள் வாக்குரிமை கூட்டணி பேராயத்தில் இந்தியப் பிரதிநிதியாகக் கலந்து கொண்டார். 1930ல் வேதாரண்யம் நடந்த உப்பு சத்தியாக்கிரகம் கலந்து கொண்டதற்காக ஓராண்டு சிறையிலடைக்கப்பட்டார். உப்பு சத்தியாகிரக இயக்கத்தில் சிறை சென்ற முதல் பெண் இவர் தான். 1934ல் சென்னை மாகாண சட்டமன்ற இடைத்தேர்தலில் போட்டியிட்டு வெற்றிபெற்றார் . சென்னை மாகாண சட்டமன்றத் தேர்தல், 1937லும் வெற்றி பெற்று ஜூலை 15, 1937ல் சட்டமன்றத்தின் துணைச் சபாநாயகராகத் தேர்ந்தெடுக்கப்பட்டார். மே 1, 1946 முதல் மார்ச் 23, 1947 வரை சென்னை மாகாணத்தில் (முதலமைச்சர் த. பிரகாசம் அமைச்சரவையில்) பொதுச்சுகாதாரத் துறை அமைச்சராகப் பதவி வகித்தார். சென்னை மாகாணத்தில் அமைச்சர் பதவி வகித்த பெண் இவர் மட்டும் தான்.. ருக்மிணி லட்சுமிபதி வீணை தனம்மாள் வீணை இசையைக் கற்றவர். அனைத்திந்திய வானொலியில் பல வீணைக் கச்சேரிகளை நிகழ்த்தியுள்ளார்.
கேள்வி: ருக்மிணி லட்சுமிபதி - இறப்பு பற்றி விளக்கவும்.
பதில்: ருக்மிணி, 6 ஆகத்து 1951 அன்று தன் 59-ஆம் அகவையில் காலமானார்